smcproject/ml-wiki-sentences huggingface dataset:
ഇവിടെനിന്നും അഞ്ചു കിലോമീറ്റർ അകലെയുള്ള  തേക്കുമ്യൂസിയത്തിലേക്കുള്ള ദൃശ്യം ആകർഷണീയമാണ്.
അഞ്ച് ഏക്കറോളം വ്യാപിച്ചുകിടക്കുന്ന ഈ തോട്ടത്തിലെ നൂറുകണക്കിനു തേക്കുവൃക്ഷങ്ങളിൽ ഒന്നാണ് ലോകത്തിൽ ഇന്നുള്ളതിൽ, വെച്ചുപിടിപ്പിച്ച തേക്കുകളിൽ ഏറ്റവും പ്രായമേറിയതും വലുതും.
ചാലിയാറും കുറുവൻപുഴയും സംഗമിക്കുന്നത് ഇവിടെയാണ്.
നെടുങ്കയം .
ആഡ്യൻ പാറ വെള്ളച്ചാട്ടം ( 11°21′24″N 76°11′49.58″E ﻿ / ﻿ 11.35667°N 76.1971056°E ﻿ / 11.35667; 76.1971056 ).
കരുവാരക്കുണ്ട് വാളംതോട് വെള്ളച്ചാട്ടം .
ഇളമ്പാല മലകൾ അരുവാക്കോട്
കോഴിപ്പാറ വെള്ളച്ചാട്ടം
പൊട്ടൻപാറ നിലമ്പൂർ വനത്തിലെ പക്ഷികൾ
അതീവ സംരക്ഷണം അർഹിക്കുന്ന വലിയ കിന്നരി പരുന്ത്‌ (Mountain  hawk -eagle : Nisaetus nipalensis ), വയൽ നായ്ക്കൻ (Lesser  adjutant - stork : Leptopilos javanicus ) ഇനങ്ങളിലുള്ള പക്ഷികളെ കേരള വനം വന്യജീവി വകുപ്പ് നടത്തിയ പക്ഷിപഠനത്തിൽ നിലമ്പൂർ വനമേഖലയിൽ നിന്നും കണ്ടെത്തിയിട്ടുണ്ട്.
ഇതും കാണുക നിലമ്പൂർ (നിയമസഭാമണ്ഡലം) ചാലിയാർ മുൻ എം എൽ എ. കുഞ്ഞാലി നിലമ്പൂർ ആയിഷ ഗോപിനാഥ് മുതുകാട് ആര്യാടൻ മുഹമ്മദ് ആര്യാടൻ ഷൗക്കത്ത് പി.വി. അൻവർ അവലംബം ↑ ↑ മനോരമ ,കൊച്ചി എഡിഷൻ - 2011  മാർച്ച്‌  6 ഞായർ.
Nilambur എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
അബ്ദുന്നാസർ മഅദനി ഇംഗ്ലീഷ് വിലാസം https://ml.wikipedia.org/wiki/Abdul_Nazer_Mahdani
കേരളത്തിലെ രാഷ്ട്രീയ കക്ഷിയായ പീപ്പിൾസ് ഡെമോക്രാറ്റിക് പാർട്ടിയുടെ ( പി.ഡി.പി. ) നേതാവ്.
1998-ലെ കോയമ്പത്തൂർ ബോംബ് സ്ഫോടന പരമ്പരയുമായി ബന്ധപ്പെട്ട് അറസ്റ്റിലായി ഒൻപതു വർഷം വിചാരണത്തടവുകാരനായി തമിഴ്‌നാട്ടിൽ ജയിലിൽ കഴിഞ്ഞു.
2007 ഓഗസ്റ്റ് 1 -ന്‌ ഈ കേസിൽ കുറ്റക്കാരനല്ലെന്നു കണ്ട് പ്രത്യേക കോടതി മഅദനിയെ വെറുതേ വിട്ടു.
2008 ജൂലൈ 25ലെ ബംഗളൂരു സ്ഫോടന പരമ്പര കേസിൽ വിചാരണ തടവുകാരനായി പരപ്പന അഗ്രഹാര ജയിലിൽ കഴിഞ്ഞ അദ്ദേഹം നിലവിൽ സുപ്രീംകോടതിയുടെ ജാമ്യ വ്യവസ്ഥയിൽ കേരളത്തിൽ വിദഗ്ധ ചികിത്സയിൽ കഴിയുകയാണ്.
1966 ജനുവരി 18 -ന്‌ കൊല്ലം ജില്ലയിലെ മൈനാഗപ്പള്ളി പഞ്ചായത്തിൽ തോട്ടുവാൽ മൻസിലിൽ അബ്ദുസമദ്‌ മാസ്‌റ്ററുടെയും അസ്‌മാബീവിയുടെയും മകനായി ജനനം.
വേങ്ങ വി.എം.എൽ.എസ്. -ലെ വിദ്യാഭ്യാസശേഷം കൊല്ലൂർവിള മഅ്‌ദനുൽഉലൂം അറബികോളജിൽ നിന്നും മഅദനി ബിരുദം നേടി.
ചെറുപ്പത്തിൽ തന്നെ പ്രസംഗത്തിൽ മികവ്‌ കാട്ടിയ മഅദനി പതിനേഴാം വയസ്സിൽ തന്നെ അറിയപ്പെടുന്ന ഒരു മതപ്രഭാഷകനായി മാറി.
പിൽക്കാലത്ത് മൈനാഗപ്പള്ളിയിലെ അൻവാർശേരി യത്തീംഖാനയുടെ ചെയർമാൻ സ്ഥാനം ഏറ്റെടുത്തു.
മുസ്‌ലിം സമുദായത്തിന് സ്വയം പ്രതിരോധമെന്ന മുദ്രാവാക്യമുയർത്തി 1990ൽ ഇസ്‌ലാമിക് സേവക് സംഘ് ഐ.എസ്‌.
രൂപവത്കരിച്ചു.
കേരളമെങ്ങും ചുറ്റി സഞ്ചരിച്ച് പ്രഭാഷണം നടത്തിയ മഅ്ദനിക്ക് പിന്തുണയേറി.
ഒപ്പം ഐ.എസ്.എസിൽ അംഗങ്ങളും.
1992 ഓഗസ്റ്റ്‌ 6-ന്‌ അദ്ദേഹത്തിനെതിരെ വധശ്രമം നടക്കുകയും വലതു‌കാൽ നഷ്ടമാവുകയും ചെയ്‌തു.
1992ൽ ബാബരി മസ്‌ജിദ്‌ തകർക്കപ്പെട്ടതിനെ തുടർന്നുണ്ടായ സംഭവങ്ങളുടെ പശ്ചാത്തലത്തിൽ കേന്ദ്ര സർക്കാർ ഐ.എസ്‌.
നിരോധിക്കുകയും മഅദനി അറസ്റ്റിലാവുകയും ചെയ്‌തു.
പിന്നീട്‌ രാഷ്ട്രീയപ്രവർത്തനത്തിലേക്ക് തിരിഞ്ഞ മഅദനി 1993 ഏപ്രിൽ 14-ന് പീപ്പിൾസ് ഡെമോക്രാറ്റിക് പാർട്ടി പി.ഡി.പി. എന്ന രാഷ്ട്രീയകക്ഷിക്ക് രൂപംനൽകി.
അവർണ്ണന് അധികാരം പീഡിതർക്ക് മോചനം എന്നായിരുന്നു പി.ഡി.പി. യുടെ മുദ്രാവാക്യം .
ഗുരുവായൂർ , തിരൂരങ്ങാടി ഉപതെരഞ്ഞെടുപ്പുകളിൽ ജയപരാജയങ്ങൾ നിർണയിക്കാൻ കഴിഞ്ഞതോടെ പി.ഡി.പി കേരള രാഷ്ട്രീയത്തിൽ അവഗണിക്കാനാവാത്ത ശക്തിയായി.
2009-ലെ ലോക്സഭാ തിരഞ്ഞെടുപ്പിൽ  ഇടതുമുന്നണി സ്ഥാനാർത്ഥികളുടെ വിജയത്തിനായി പി ഡി പി ചെയർമാൻ അബ്‌ദുൾ നാസർ മഅദനി കേരളയാത്ര നടത്തി.
2009 ഏപ്രിൽ 3 മുതൽ 13 വരെ മ‌അദനിയുടെ നേതൃത്വത്തിൽ 'സത്യമേവ ജയതേ' എന്ന മുദ്രാവാക്യമുയർത്തിപ്പിടിച്ച്  കേരളയാത്ര നടത്തപ്പെടുകയുണ്ടായി.
മറ്റ് കേരളയാത്രകളിൽ നിന്ന് വ്യത്യസ്തമായി തിരുവനന്തപുരത്ത് നിന്ന് കാസർകോട്ടേക്ക് ആയിരിന്നു മഅദനിയുടെ യാത്ര.
അറസ്റ്റും ജയിൽവാസവും
1992-ൽ മുതലക്കുളം മൈതാനത്ത് നടത്തിയ സാമുദായിക സ്പർധ വളർത്തുന്ന പ്രസംഗത്തിന്റെ പേരിൽ 1998 മാർച്ച്‌ 31-ന്‌ എറണാകുളത്ത് കലൂരിലെ വസതിയിൽനിന്ന് മഅദനിയെ പോലീസ് അറസ്റ്റ്‌ ചെയ്തു.
കോഴിക്കോട് പോലീസ് കമ്മീഷണർ ഓഫീസിൽ ചോദ്യം ചെയ്യലിനു ശേഷം കണ്ണൂർ ജയിലിൽ അടച്ചു.
കോയമ്പത്തൂർ സ്ഫോടനം കോയമ്പത്തൂരിൽ നിന്ന് മോചിതനായ ശേഷം
1998-ലെ കോയമ്പത്തൂർ സ്ഫോടനക്കേസിൽ പങ്കുണ്ടെന്നാരാപിച്ച് ഏപ്രിൽ നാലിന് കോയമ്പത്തൂർ പോലീസിന് കൈമാറിയ മഅദനിയെ കോയമ്പത്തൂർ സെൻട്രൽ ജയിലിൽ അടച്ചശേഷം ദേശീയ സുരക്ഷാ നിയമപ്രകാരം കേസെടുത്തു.
ജാമ്യം കിട്ടാത്ത ഒരു വർഷത്തെ കരുതൽ തടങ്കലായിരുന്നു ഇത്.
സുപ്രീം കോടതിയെ സമീപിച്ചതിനെ തുടർന്ന് ദേശീയ സുരക്ഷാ നിയമ പ്രകാരമുള്ള കുറ്റത്തിൽനിന്ന് മോചിതനാക്കിയെങ്കിലും കോയമ്പത്തൂർ സ്ഫോടനക്കേസുമായി ബന്ധമുണ്ടെന്നാരോപിച്ച് സെഷൻസ് കോടതിയിൽ കുറ്റപത്രം ഫയൽ ചെയ്തു.
ഇതോടെ കോയന്പത്തൂരിൽനിന്നും മദിനിയെ സേലം സെൻട്രൽ ജയിലിലേക്ക് മാറ്റി.
അവിടെയാണ് ഏറെ പീഡനങ്ങൾക്ക് ഇരയായത്.
ജാമ്യത്തിനായി നിരവധി തവണ കോടതിയെ സമീപിച്ചെങ്കിലും ഫലമുണ്ടായില്ല.
കേസ് കേരളത്തിലേക്ക് മാറ്റണമെന്നാവശ്യപ്പെട്ട് സുപ്രീം കോടതിയിൽ ഫയൽ ചെയ്ത ഹർജിയും തള്ളപ്പെട്ടു.
വിചാരണ നടത്തി കേസ് തീർപ്പാക്കാനാണ് സുപ്രീം കോടതി സെഷൻസ് കോടതിക്ക് നൽകിയ നിർദ്ദേശം.
16683 പേജുള്ള തമിഴിലുള്ള കുറ്റപത്രം മലയാളത്തിലാക്കി നൽകണമെന്ന ആവശ്യവും നിരാകരിക്കപ്പെട്ടു.
2500 സാക്ഷികളുള്ള കേസിന്റെ വിചാരണ മന്ദഗതിയിലാണ് നീങ്ങിയത്.
ജയിൽ വാസത്തിനിടെ മറ്റ് നിരവധി കുറ്റങ്ങളും മഅദനിയുടെ മേൽ ചുമത്തപ്പെട്ടു.
സേലം ജയിലിൽ പോലീസുമായി ഏറ്റുമുട്ടി എന്നതായിരുന്നു ഒരു കുറ്റം.
പ്രമേഹവും ഹൃദ്രോഗവും നട്ടെല്ലിന് തേയ്മാനവും അനുഭവപ്പെട്ടിരുന്ന മഅദനിക്ക് മതിയായ ചികിത്സ നൽകണമെന്ന ആവശ്യവും നിരാകരിക്കപ്പെട്ടു.
ജയിൽ മോചനം
9 വർഷത്തെ വിചാരണ നടപടികൾ പൂർത്തിയായതിനെ തുടർന്ൻ 2007 ഓഗസ്റ്റ് 1 -ന് കുറ്റക്കാരനല്ലെന്ന് കണ്ടെത്തി കോടതി മഅദനിയെ വിട്ടയച്ചു.
ബാംഗ്ലൂർ സ്‌ഫോടനം ബംഗളുരു സ്‌ഫോടനത്തിന്റെ പേരിൽ അറസ്റ്റ് ചെയ്തുകൊണ്ട് പോകുന്നു
ബംഗളുരു സ്ഫോടനത്തിന്റെ പേരിൽ കർണാടക പോലീസ് 2010 ആഗസ്റ്റ്‌ 17 ന് മഅദനിയെ അറസ്റ്റ് ചെയ്തു .
പ്രതികൾ നൽകിയ മൊഴികളുടെ അടിസ്ഥാനത്തിലായിരുന്നു അദ്ദേഹത്തിനെതിരെ കേസ് എടുത്തിട്ടുള്ളത്.
2011 ഫെബ്രുവരി 11-നു കർണാടക ഹൈകോടതി അദ്ദേഹത്തിന്റെ ജാമ്യാപേക്ഷ നിരസിച്ചു.
സ്‌ഫോടനത്തിൽ ബന്ധമുള്ളതായി നേരിട്ടുള്ള തെളിവുകൾ പോലീസിനു ഹാജരാക്കാനായില്ല എന്ന കാര്യം ഹൈകോടതി വിധിപ്രസ്‌താവനയിൽ ചൂണ്ടിക്കാട്ടിയെങ്കിലും, മഅദനിക്കു ജാമ്യം നൽകുന്നത് കേസിന്റെ വിചാരണയെ ബാധിക്കുമെന്ന കർണാടക സർക്കാരിന്റെ വാദം പരിഗണിച്ചായിരുന്നു ജാമ്യം നിരസിച്ചത്..
പിന്നീട് ജാമ്യാപേക്ഷ പരിഗണിച്ച സുപ്രീം കോടതി ജഡ്ജിമാർക്കിടയിൽ ഭിന്നതയുണ്ടായതിനെത്തുടർന്ന് അപേക്ഷ മറ്റൊരു ബെഞ്ചിൽ വെക്കാനായി ചീഫ് ജസ്റ്റിസിന്റെ പരിഗണനയ്ക്കു വിടാൻ ഉത്തരവായി.
മൊഴികളെല്ലാം ക്രിമിനൽ നടപടിച്ചട്ടങ്ങളുടെ 161-ആം വകുപ്പു പ്രകാരം പോലീസെടുത്തതാണെന്നും തെളിവായി പരിഗണിക്കാൻ കഴിയില്ലെന്നും വാദം കേൾക്കുന്നതിനിടയിൽ ജസ്റ്റിസ് കട്ജു അഭിപ്രായപ്പെട്ടു.
നിരപരാധികളെ ജയിലിലടയ്ക്കാനുള്ള തെളിവുകൾ ഇന്ത്യയിലെ പോലീസ് ഉണ്ടാക്കാറുണ്ടെന്നും അദ്ദേഹം പറഞ്ഞു .2015 സപ്തംബർ 15 ന് ഈ കേസിൽ മഅദനിക്കെതിരായി മുമ്പ് മൊഴി നൽകിയ പ്രധാന സാക്ഷിയായ കുടക് സ്വദേശി റഫീഖ് കൂറുമാറി.
സ്‌ഫോടന കേസിൽ കുടുക്കുമെന്ന് ഭീഷണിപ്പെടുത്തിയാണ് തന്നെ പോലീസ് പ്രധാന സാക്ഷിയാക്കിയതെന്ന് റഫീഖ് കോടതിയെ അറിയിച്ചു.
ഈ ദിവസം വിചാരണക്കോടതി വിസ്തരിക്കവെയാണ് റഫീഖ് മൊഴിമാറ്റിപ്പറഞ്ഞത്.
താൻ കോടതിയിൽ വച്ചാണ് മഅദനിയെ ആദ്യം കാണുന്നതെന്നും റഫീഖ് ഇന്ന് വിചാരണ കോടതിയെ അറിയിച്ചു.
കേരളത്തിലെ കേസുകൾ
മഅദനിക്കെതിരെ എറണാകുളം സി.ജെ.എം കോടതിയിൽ നാല് കേസുകളും മറ്റ് കോടതികളിലായി 16 കേസുകളും നിലവിലുണ്ട്.
പ്രകോപനപരമായി പ്രസംഗം നടത്തിയതിനാണ് പല കേസുകളും.
ഈ കേസുകളിൽ നേരത്തെ മഅദനിക്ക് ജാമ്യം കിട്ടിയിരുന്നുവെങ്കിലും വിചാരണത്തടവുകാരനായതിനാൽ ജാമ്യ വ്യവസ്ഥകൾ പാലിക്കാൻ കഴിഞ്ഞിരുന്നില്ല.
തടിയന്ടവിടെ നസീറുമായുള്ള ബന്ധം
ലഷ്കർ ഭീകരൻ എന്ന് സംശയിക്കപ്പെടുന്ന തടിയന്ടവിടെ നസീർ തീവ്രവാദത്തിലേക്ക് എത്തിയത് മദനി സ്ഥാപിച്ച  ISS, PDP എന്നീ സംഘടനകളിലൂടെയാണെന്ന് കർണാടക പോലിസ് ആരോപിക്കുന്നു.
കളമശ്ശേരി ബസ് കത്തിക്കൽ സംഭവം
2005ലെ ബസ് കത്തിക്കൽ കേസിൽ മദനിയുടെ ഭാര്യയായ സൂഫിയ പ്രതി ചെർക്കപ്പെടുകയുണ്ടായി.
മദനിയെ തടവിലിട്ടത്തിനു പ്രതികാരമായി സൂഫിയ, നസീർ എന്നിവർ ചേർന്ന് തമിഴ് നാട് സർക്കാരിന്റെ ബസ് കത്തിക്കൽ ആസൂത്രണം ചെയ്തു നടപ്പിലാക്കി എന്നതാണ് കേസ്.
LeT യുടെ തെക്കേ ഇന്ത്യ കംമാന്ടെർ  ആയി സംശയിക്കപെടുന്നയാളാണ് തടിയന്ടവിടെ നസീർ .
ആദ്യ ഭാര്യ-ഷഫറുന്നീസ.
മകൾ- സമീറ ജൗഹർ
1993ൽ സൂഫിയയെ വിവാഹം കഴിച്ചു.
മക്കൾ- ഉമർ മുക്താർ, സലാഹുദ്ദീൻ അയൂബി.
പരാമർശങ്ങൾ ↑ {{ cite news }} : Check date values in: | accessdate= and | date= ( help ) ↑ http://malayalam.webdunia.com/newsworld/news/keralanews/0903/28/1090328019_1.htm ↑ http://www.rediff.co.in/news/1998/apr/02madani.htm%5Bപ്രവർത്തിക്കാത്ത+കണ്ണി%5D ↑ http://www.rediff.com/news/report/madani-faking-illness-for-more-conspiracies-says-ktaka-govt/20110429.htm ↑ http://www.madhyamam.com/news/75101/110505%5Bപ്രവർത്തിക്കാത്ത+കണ്ണി%5D ↑ [ താൻ കോടതിയിൽ വച്ചാണ് മഅദനിയെ ആദ്യം കാണുന്നതെന്നും റഫീഖ് ഇന്ന് വിചാരണ കോടതിയെ അറിയിച്ചു.  |മാതൃഭൂമി ദിനപത്രം-ശേഖരിച്ചത് 2015 സപ്തം 15 ] ↑ http://malayalam.webdunia.com/newsworld/news/keralanews/0708/07/1070807012_1.htm 1 2 കണ്ണികൾ Abdul Nazer Mahdani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
http://freemadani.blogspot.com/ ഫേസ്‌ബുക്ക് താൾ http://www.maudany.com കേസ് നാൾവഴികൾ
അബ്ബാസ് (നടൻ) ഇംഗ്ലീഷ് വിലാസം https://ml.wikipedia.org/wiki/Abbas_(actor)
തമിഴ് ചലച്ചിത്രവേദിയിലെ ഒരു നടനാണ് അബ്ബാസ് (അബ്ബാസ് അലി, ജനനം: മേയ് 26 1975 ).
അദ്ദേഹം ജനിച്ചത് കൊൽക്കത്തയിലാണ് .
അദ്ദേഹം വിദ്യാഭ്യാസം പൂർത്തീകരിച്ചത് മുബൈയിലാ‍ണ് .
തന്റെ ആ‍ദ്യ സിനിമ കാതൽ ദേശം എന്ന തമിഴ് ചിത്രമാണ്.
ഈ ചിത്രം സാമാന്യം വിജയം നേടിയ ഒരു ചിത്രമായിരുന്നു.
പിന്നീട് ഒരു പാട് നല്ല ചിത്രങ്ങളിൽ പ്രമുഖ നടന്മാരായ രജനികാന്ത് , കമലഹാസൻ , ശിവാജി ഗണേശൻ , അജിത് എന്നിവരോടൊപ്പം അഭിനയിച്ചെങ്കിലും ഒരു പരിപൂർണ്ണ മുൻ നിര നായകനാകാൻ അബ്ബസിനു കഴിഞ്ഞില്ല.
അവലംബം http://www.india4u.com/kollywood/abbas.asp Archived 2008-12-01 at the Wayback Machine
അമൃതാ ഷെർഗിൽ ഇംഗ്ലീഷ് വിലാസം https://ml.wikipedia.org/wiki/Amrita_Sher-Gil
ഒരു ഇന്ത്യൻ ചിത്രകാരിയാണ് അമൃത ഷെർഗിൽ .
Amrita Sher-Gil (अमृता शेरगिल) (January 30, 1913, – December 5, 1941).
ഹംഗറിയുടെ തലസ്ഥാനമായ ബുഡാപെസ്റ്റിൽ ജനിച്ചു.
പഞ്ചാബിലെ മജീദിയാ വർഗത്തിൽപെട്ട സർദാർ ഉമാറാവു സിങായിരുന്നു ഇവരുടെ അച്ഛൻ; അമ്മ ഹംഗറിക്കാരിയായ മേരി ആങ്ത്വാനത്തും.
പിതാവ് മികച്ച പണ്ഡിതനായിരുന്നു.
മാതാവ് ഒരു  സംഗീതജ്ഞയുമായിരുന്നു.
അച്ഛനമ്മമാരുടെ ഈ സവിശേഷപ്രതിഭാവിലാസം മകളുടെ അഭിരുചിക്കു രൂപം നല്കി.
അമൃതാ കൊച്ചുകുട്ടി ആയിരിക്കുമ്പോൾ തന്നെ ചിത്രങ്ങൾ വരയ്ക്കാൻ തുടങ്ങി.
ഹംഗറിയിലെ സൗധങ്ങൾ, അവിടത്തെ കെട്ടുകഥകളിലെ കഥാപാത്രങ്ങൾ എന്നിവ ആ ബാലികയുടെ ഭാവനയിലൂടെ രൂപംകൊണ്ടു.
1921-ൽ അച്ഛനമ്മമാരോടൊരുമിച്ച് അമൃതാ ഇന്ത്യയിലെത്തി.
സിംലയിലാണ് ഇവർ താമസം ഉറപ്പിച്ചത്.
1924-ൽ അമൃതാ ഫ്ളോറൻസിൽ പോയി അവിടെയുള്ള ഒരു കലാവിദ്യാലയത്തിൽ ചേർന്നു.
എങ്കിലും അവിടെ ഏറെനാൾ കഴിയുവാൻ ഇവർക്കു സാധിച്ചില്ല.
സിംലയിൽ തിരിച്ചെത്തിയ ആ പെൺകുട്ടി ഒരു കോൺവെന്റ് സ്കൂളിൽ ചേർന്നു.
അധികദിവസം വേണ്ടിവന്നില്ല.
ഇവർ അവിടെ നിന്ന് ബഹിഷ്കൃതയായി.
1929-ൽ അമൃതാ പാരിസിലേക്ക് യാത്രയായി.
അവിടെ ഇവർ കുറെനാൾ പിയറെ വെയിലന്റ് എന്ന കലാകാരന്റെ കീഴിലും പിന്നീട് ലൂസിയൺ സൈമൺ എന്ന മഹാനായ കലാചാര്യന്റെ കീഴിലും പഠിച്ചു.
ആ കാലഘട്ടം ഫലപ്രദമായിരുന്നു.
മനുഷ്യരൂപത്തിന്റെ രഹസ്യം എന്താണെന്ന് ഇവർ അന്നു പഠിച്ചു.
രേഖയുടേയും രൂപത്തിന്റേയും വർണത്തിന്റേയും പ്രാധാന്യമെന്തെന്ന് ഇവർ കണ്ടുപിടിച്ചു.
ഗാഗിന്റേയും സെസാന്റേയും മാന്ത്രികമായ സ്വാധീനതയ്ക്ക് ഇവർ വഴിപ്പെട്ടു.
നീഗ്രോകലയുടേ
യും ആദിമകലാരൂപങ്ങളുടേയും അതിപ്രസരത്തിന് ആധുനികർ വിധേയരാകുന്നത് അമൃതാ മനസ്സിലാക്കി.
നീഗ്രോകലയുടെ സ്വാധീനശക്തിക്ക് വിധേയനായിരുന്ന മോഡിക്ളിയാനിയുടെ ആരാധികയായിത്തീർന്നു ഇവർ.
പിന്നീട് വിൻസന്റ് വാൻഗോഗിനെ ആരാധിച്ചുതുടങ്ങി.
പാരിസിലെ കലാവിദ്യാലയത്തിൽ മൂന്നു കൊല്ലം പഠിച്ചു.
ഓരോ കൊല്ലവും നേട്ടങ്ങളുടെ കാലമായിരുന്നു.
1932-ൽ അമൃതാ ആദ്യമായി ഗ്രാന്റ്സലൂണിൽ ഒരു ചിത്രം പ്രദർശിപ്പിച്ചു.
അത് പ്രശസ്തരായ കലാവിമർശകരുടെ ശ്രദ്ധയെ ആകർഷിച്ചു.
തുടർന്ന് അമൃതായ്ക്ക് ഗ്രാന്റ് സലൂണിലെ അംഗത്വം ലഭിച്ചു.
അന്ന് ഇവർക്ക് വയസ്സ് 19 മാത്രമേയുള്ളൂ.
ആ ബഹുമതി ലഭിക്കുന്ന ഏറ്റവും പ്രായംകുറഞ്ഞ വ്യക്തിയായിരുന്നു അമൃതാ.
ഇന്ത്യയിൽ എന്നല്ല ഏഷ്യയിൽ തന്നെ ആ ബഹുമതി ലഭിക്കുന്ന ആദ്യത്തെ കലാകാരിയാണ് ഇവർ.
1934-ൽ അമൃതാ സിംലയിൽ മടങ്ങിയെത്തി.
ഇവരുടെ ചിത്രങ്ങൾ കലാനിരൂപകരുടേയും ബഹുജനങ്ങളുടേയും ശ്രദ്ധ ക്രമേണ ആകർഷിക്കാൻ തുടങ്ങിയെങ്കിലും സിംല ഫൈൻ ആർട്ട് സൊസൈറ്റി ഇവരുടെ ഒരു ചിത്രത്തിന് അംഗീകാരം നല്കിയില്ല.
ഈ നിരസനം അമൃതായെ വേദനിപ്പിച്ചു.
നിരസിക്കപ്പെട്ട ആ ചിത്രംതന്നെ പാശ്ചാത്യദേശത്ത് ആദരാഭിനന്ദനങ്ങൾക്ക് പാത്രമായി.
1937-ൽ സിംലയിൽവച്ച് അമൃതാ രചിച്ച മൂന്നു ചിത്രങ്ങൾ അനശ്വരമായിത്തീർന്നു. 'വധുവിന്റെ ചമയം', 'ബ്രഹ്മചാരി', 'ചന്തയിലേക്കു പോകുന്ന ദക്ഷിണേന്ത്യൻ ഗ്രാമീണർ' എന്നിവ.
തെക്കേ ഇന്ത്യ മുഴുവൻ അമൃതാ പര്യടനം നടത്തി.
അജന്ത, എല്ലോറ എന്നിവിടങ്ങളിൽ നിന്നു തുടങ്ങി കന്യാകുമാരി വരെ അവർ സഞ്ചരിച്ചു. 'ഉജ്ജ്വലമായ എല്ലോറ, വിചിത്രമാംവണ്ണം സൂക്ഷ്മവും കൌതുകപ്രദവുമായ അജന്ത' എന്നിങ്ങനെയാണ് എല്ലോറയേയും അജന്തയേയും ഇവർ വിശേഷിപ്പിക്കുന്നത്.
പദ്മനാഭപുരം കൊട്ടാരത്തിലെ ചുവർ ചിത്രങ്ങൾ ഇവർക്കത്ര ഇഷ്ടപ്പെട്ടില്ല.
എന്നാൽ കൊച്ചിയിലെ മട്ടാഞ്ചേരി കൊട്ടരത്തിലെ ചിത്രങ്ങളുടെ കഥ അങ്ങനെയായിരുന്നില്ല. 'ഇത്രയും ശക്തിയുള്ള ചിത്രങ്ങൾ ഞാൻ ചുരുക്കമായേ കണ്ടിട്ടുള്ളൂ. അജന്തയെ തന്നെ അതിശയിക്കുന്നവയാണവ. പല ചിത്രങ്ങളും ശൃംഗാരരംഗങ്ങൾ അവതരിപ്പിക്കുന്നു. തടിച്ച സ്ത്രീ പ്രസവിക്കുന്ന ചിത്രം യാതൊരു ഒളിവും മറവും കൂടാതെ വരച്ചുവച്ചിട്ടുണ്ട്. ഇതു തികച്ചും ഉദാത്തമാണ്.'
കഥകളിയും ഭരതനാട്യവും അമൃതായെ വിസ്മയിപ്പിച്ചു.
പക്ഷേ, ബംഗാളി ചിത്രകലയെ ഇവർ വിലമതിച്ചില്ല.
1937-ൽ അമൃതായുടെ ചിത്രങ്ങളുടെ ഒരു പ്രദർശനം ഡൽഹിയിൽ സംഘടിപ്പിക്കുകയുണ്ടായി.
ഈ പ്രദർശനം ഇവരുടെ ചിത്രങ്ങൾക്കു കൂടുതൽ അംഗീകാരവും പ്രചാരവും സിദ്ധിക്കുവാൻ ഇടയാക്കി.
പത്തു സംവത്സരക്കാലം ജ്വലിച്ചുനിന്ന ഇവരുടെ സർഗശക്തി അനന്യസാധാരണങ്ങളായ ചിത്രങ്ങളുടെ ആവിർഭാവത്തിന് കാരണമായി.
മനുഷ്യശരീരത്തിന്റെ-അനാഛാദിതമായ ശരീരത്തിന്റെ- ഭംഗിയിൽ അമൃതാ എല്ലാക്കാലത്തും ആകൃഷ്ടയായിരുന്നു.
പക്ഷേ, തന്റെ ലൈംഗിക പ്രേരണകളെ കലയുടെ സംശോധിതരൂപത്തിൽ പ്രത്യക്ഷമാക്കിയ കലാകാരി മാത്രമായിരുന്നു ഇവർ എന്ന് വിചാരിച്ചുകൂടാ.
ദരിദ്രരായ ഇന്ത്യാക്കാരുടെ ശാശ്വതദുഃഖത്തെ ചിത്രീകരിക്കാനായിരുന്നു ഇവരുടെ കൗതുകം.
ഭാരതമാതാ  (Mother India) എന്ന അമൃതായുടെ ചിത്രത്തിൽ ഒരു ഭിക്ഷക്കാരിയേയും അവരുടെ രണ്ടു കുട്ടികളേയും കാണാം.
ഓരോ മുഖത്തും  വിഷാദം ഘനീഭവിച്ചു കിടക്കുന്നു.
ഹൃദയദ്രവീകരണസമർഥമാണ് ഈ ചിത്രം.
വൈകാരികത്വത്തോളം എത്തിനില്ക്കുന്ന ദേശീയബോധം, പ്രജ്ഞാപരമായ നിസ്സംഗത, സഹാനുഭൂതി എന്നിവയോടുകൂടി അമൃതാ ഷെർഗിൽ ചിത്രങ്ങൾ വരച്ചു.
അവ പ്രേക്ഷകരിൽ വികാരം ഉണർത്തി.
സ്വർണാഭരണത്തിൽ പതിച്ച രത്നംപോലെ അവരുടെ ചായം തിളങ്ങുന്നു.
അമൃതായുടെ ചിത്രകല ആധുനികതയുടെ തുടക്കം കുറിക്കുന്നു.
പാശ്ചാത്യപൌരസ്ത്യ സങ്കേതങ്ങളെ സമന്വയിപ്പിച്ചുകൊണ്ടുള്ള രചനാശൈലിയിൽകൂടി ഭാരതത്തിന്റെ ആത്മാവിഷ്കാരം നിർവഹിച്ച ഇവരുടെ കൃതികളിൽ സമാദരിക്കപ്പെടുന്നവ 'സ്ത്രീയുടെ കബന്ധം', 'കുളിച്ചുകൊണ്ടിരിക്കുന്ന സ്ത്രീ', 'വധുവിന്റെ ചമയം', 'യാചകർ', 'ഗ്രാമീണർ', 'ഭാരതമാതാ', 'ബ്രഹ്മചാരികൾ', 'ഹൽദി തയ്യാറാക്കുന്നവർ', 'സിക്കുഗായകർ' എന്നിവയാണ്.
1938-ൽ അമൃതാ ഹംഗറിയിൽ പോയി.
ഒരു ബന്ധുവായ ഡോ. വിക്റ്റർ എഗനിനെ (Dr.Victor Egan) വിവാഹം കഴിച്ചു.
ഹംഗറിയിൽ കുറച്ചുകാലം കഴിച്ചുകൂട്ടിയശേഷം ആ ദമ്പതികൾ ഇന്ത്യയിലെത്തി.
ഡൽഹിയിലും സിംലയിലും അവർ താമസിച്ചു.
1940-ൽ അവർ ലാഹോറിൽ എത്തി.
1941 ഡി. 5-ന് അമൃതാ പെട്ടെന്നുണ്ടായ അസുഖത്തെത്തുടർന്ന് 29 -മത്തെ വയസ്സിൽ അന്തരിച്ചു.
അവലംബം പുറത്തേക്കുള്ള കണ്ണികൾ ജീവചരിത്രം Amrita Sher-Gil biography, articles and work .
Amrita-it.com - A Resource site on Amrita Sher-Gil Archived 2015-02-13 at the Wayback Machine Amrita Sher-Gil Bio, Photos and Paintings Archived 2016-03-22 at the Wayback Machine Biography of Artist Amrita Sher-Gil and Photos http://anweshanam.com/index.php/whoiswho/news/2593#sthash.lwItL6GL.dpbs Archived 2013-01-07 at the Wayback Machine പെയിന്റുങ്ങുകൾ Amrita Sher-Gil Gallery of Paintings, Bio, Books, Photos Archived 2016-03-22 at the Wayback Machine Showcase:Amrita Sher-Gil at National Gallery of Modern Art A slideshow of Amrita Sher-Gil's painting at Tate Modern Archived 2013-04-21 at archive.today List of most expensive Indian paintings ever sold Archived 2007-10-07 at the Wayback Machine Amrita Sher-Gil exhibition Archived 2011-03-06 at the Wayback Machine at Tate Modern , London Amrita Sher-Gil എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലോക കേൾവി ദിനം ഇംഗ്ലീഷ് വിലാസം https://ml.wikipedia.org/wiki/World_Hearing_Day ലോക കേൾവി ദിന ലോഗോ
കേൾവിശക്തി നഷ്ടമാവുന്ന അവസ്ഥകളെക്കുറിച്ചുള്ള പൊതുജന അവബോധം വർദ്ധിപ്പിച്ചുക എന്ന ലക്ഷ്യത്തിൽ ലോകാരോഗ്യ സംഘടനയുടെ (ഡബ്ല്യുഎച്ച്ഒ) അന്ധതയും ബധിരതയും തടയുന്നതിനുള്ള ഓഫീസ് എല്ലാ വർഷവും മാർച്ച് 3 ന് നടത്തുന്ന ഒരു പ്രചാരണമാണ് ലോക ശ്രവണ ദിനം , വേൾഡ് ഹിയറിംഗ് ഡേ എന്നെല്ലാം അറിയപ്പെടുന്ന ലോക കേൾവി ദിനം .
വിവരങ്ങൾ പങ്കുവയ്ക്കുന്നതിനും ശ്രവണ നഷ്ടം തടയുന്നതിനും മെച്ചപ്പെട്ട ശ്രവണ പരിചരണത്തിനുമുള്ള പ്രവർത്തനങ്ങൾ പ്രോത്സാഹിപ്പിക്കുന്നതിനുമാണ് ഈ കാമ്പെയ്‌ൻ.
ആദ്യ പരിപാടി 2007 ലാണ് നടന്നത്.
2016 ന് മുമ്പ് ഇത് ഇൻ്റർനാഷണൽ ഇയർ കെയർ ഡേ എന്നറിയപ്പെട്ടിരുന്നു.
ഓരോ വർഷവും ലോകാരോഗ്യ സംഘടന ഒരു തീം തിരഞ്ഞെടുക്കുകയും വിദ്യാഭ്യാസ സാമഗ്രികൾ വികസിപ്പിക്കുകയും നിരവധി ഭാഷകളിൽ സൗജന്യമായി ലഭ്യമാക്കുകയും ചെയ്യുന്നു.
എല്ലാവർക്കും ശ്രവണ പരിചരണം - പരിശോധിക്കാം, പുനരധിവസിപ്പിക്കാം, ആശയവിനിമയം നടത്താം എന്നതാണ് 2021 ലെ പ്രചാരണത്തിന്റെ തീം.
ലോകാരോഗ്യ സംഘടന ശ്രവണത്തെക്കുറിച്ചുള്ള ആദ്യ ആഗോള റിപ്പോർട്ട് അവതരിപ്പിക്കുന്നത് 2021 മാർച്ച് 3 ൻ ആണ്.
ജീവിതത്തിലുടനീളം ശ്രവണ നഷ്ടം, ചെവി രോഗങ്ങൾ എന്നിവ പരിഹരിക്കുന്നതിനുള്ള ആഗോള ആഹ്വാനമാണിത്.
2020 Wiki4WorldHearingDay2019 ലോഗോ
2020 ലെ കാമ്പെയ്‌നിന്റെ വിഷയം " കേൾവി ശക്തി ജീവിതത്തിന്. ശ്രവണ നഷ്ടം നിങ്ങളെ പരിമിതപ്പെടുത്തരുത്" എന്നതാണ്.
മുൻ വർഷം
2019: വികസിത, വികസ്വര രാജ്യങ്ങളിൽ നിന്നുള്ള ഡാറ്റ സൂചിപ്പിക്കുന്നത് കേൾവിശക്തി നഷ്ടപ്പെടുന്നതുമായി ബന്ധപ്പെട്ട ഭാരത്തിന്റെ ഒരു പ്രധാന ഭാഗം ശ്രദ്ധിക്കപ്പെടാത്ത ശ്രവണ ബുദ്ധിമുട്ടുകളിൽ നിന്നാണെന്ന് 2019 ലെ കാമ്പെയ്‌നിന്റെ വിഷയം "നിങ്ങളുടെ കേൾവി പരിശോധിക്കുക" എന്നതായിരുന്നു.
യുണൈറ്റഡ് കിംഗ്ഡത്തിൽ നടത്തിയ ഒരു പഠനം സൂചിപ്പിക്കുന്നത് കേൾവിക്കുറവുള്ളവരിൽ 20% പേർ മാത്രമാണ് ചികിത്സ തേടുന്നത്.
ദക്ഷിണാഫ്രിക്കയിൽ നടത്തിയ ഒരു പഠനത്തിൽ, കേൾവിക്കുറവ് അനുഭവിക്കുന്ന വ്യക്തികൾ രോഗനിർണയവും ചികിത്സയും തേടാൻ 5 മുതൽ 16 വയസ്സ് വരെ കാത്തിരിക്കുന്നു.
81 രാജ്യങ്ങളിൽ നിന്നുള്ള ഇരുനൂറ്റി തൊണ്ണൂറ്റി ഒന്ന് ഇവന്റുകൾ / പ്രവർത്തനങ്ങൾ രജിസ്റ്റർ ചെയ്തിട്ടുണ്ട്, അവരുടെ വാർഷിക റിപ്പോർട്ടിൽ ഇത് വിശദീകരിക്കും.
ഇതുമായി ബന്ധപ്പെട്ട് 2019 ഫെബ്രുവരി 25 ന് ലോകാരോഗ്യസംഘടന ഹിയർഡബ്ല്യുഎച്ച്ഒ (hearWHO) എന്ന പേരിൽ ഒരു സൗജന്യ മൊബൈൽ ആപ്ലിക്കേഷൻ അവതരിപ്പിച്ചു, ഇത് കേൾവി പതിവായി പരിശോധിക്കാനും കേൾവിക്കുറവ് സംഭവിച്ചാൽ നേരത്തേ കണ്ടെത്താനും ആളുകളെ സഹായിക്കുന്നു.
കേൾവിശക്തി നഷ്ടപ്പെടുന്ന അല്ലെങ്കിൽ ശ്രവണ നഷ്ടവുമായി ബന്ധപ്പെട്ട ചില ലക്ഷണങ്ങൾ ഇതിനകം അനുഭവിക്കുന്നവരെ ലക്ഷ്യമിട്ടുള്ളതാണ് ആപ്ലിക്കേഷൻ.
വിക്കിപീഡിയയിൽ കേൾവിയുമായി ബന്ധപ്പെട്ട ലേഖനങ്ങൾ വിവിധ ഭാഷകളിൽ തുടങ്ങുന്നതിനും ഉള്ളടക്കം മെച്ചപ്പെടുത്തുന്നതിനുമായി 2019 ൽ നടത്തിയ ഒരു ക്യാമ്പൈൻ ആയിരുന്നു വിക്കി4വേൾഡ്ഹിയറിംഗ്ഡേ2019 .
ഇതുമായി ബന്ധപ്പെട്ട പ്രവർത്തനങ്ങൾ ഒരു വിക്കിമീഡിയ ഡാഷ്‌ബോർഡിൽ റിപ്പോർട്ടുചെയ്യുകയും സംഗ്രഹിക്കുകയും ചെയ്തു.
2018: വരുന്ന ദശകങ്ങളിൽ ലോകമെമ്പാടുമുള്ള ശ്രവണ നഷ്ടമുള്ള ആളുകളുടെ എണ്ണത്തിൽ വർദ്ധനവുണ്ടാകുമെന്നതിന്റെ കണക്കുകൾ ഉയർത്തിക്കാട്ടുന്നതിനായി 2018 ലെ ലോക ശ്രവണ ദിനത്തിന്റെ വിഷയം "ഹിയർ ദ ഫ്യൂച്ചർ" എന്നതായിരുന്നു.
2017: ലോക ശ്രവണദിനം 2017 ന്റെ വിഷയം “ആക്ഷൻ ഫോർ ഹിയറിങ്ങ് ലോസ്: മേക്ക് എസൗണ്ട് ഇൻവസ്റ്റ്”, ഇത് ശ്രവണ നഷ്ടത്തിന്റെ സാമ്പത്തിക പ്രത്യാഘാതത്തെ കേന്ദ്രീകരിച്ചായിരുന്നു.
2016: ലോക ശ്രവണദിനത്തിന്റെ തീം “ചൈൾഡ്ഹുഡ് ഹിയറിങ് ലോസ്: ആക്റ്റ് നൗ, ഹിയർ ഈസ് ഹൗ !”
കുട്ടികളിൽ കേൾവിക്കുറവ് സംഭവിക്കുന്നതിൽ ഗണ്യമായ ശതമാനം തടയാൻ കഴിയുന്ന പൊതുജനാരോഗ്യ നടപടികളെക്കുറിച്ചുള്ള വിവരങ്ങൾ ഇത് നൽകുന്നു.
2015: ലോക ശ്രവണ ദിനത്തിന്റെ തീം “മേക്ക് ലിസണിങ്ങ് സേഫ്” എന്നതായിരുന്നു, ഇത് വിനോദത്തിൽ ശബ്ദം മൂലമുണ്ടാക്കുന്ന ശ്രവണ നഷ്ടത്തിന്റെ വർദ്ധിച്ചുവരുന്ന പ്രശ്നത്തിലേക്ക് ശ്രദ്ധ ആകർഷിച്ചു.
കേൾവിശക്തി കേൾവിക്കുറവ് ടിന്നിടസ് സംഗീതജ്ഞരുടെ ആരോഗ്യ പ്രശ്നങ്ങൾ അവലംബം പുറം കണ്ണികൾ ലോകാരോഗ്യ സംഘടന , അന്ധതയും ബധിരതയും തടയൽ, ലോക ശ്രവണ ദിനം.
Wiki4WorldHearingDay2019 കാമ്പെയ്‌നിനായുള്ള 2019 മീറ്റപ്പിനായുള്ള റെക്കോർഡിംഗ്.
സുരക്ഷിതമായ ശ്രവണരീതികൾ പ്രോത്സാഹിപ്പിക്കുന്നതിന് ലോകാരോഗ്യ സംഘടനയുടെ മുൻകൈയെടുക്കൽ ശ്രവിക്കുന്നത് സുരക്ഷിതമാക്കുക
അരവിന്ദ് ചിദംബരം ഇംഗ്ലീഷ് വിലാസം https://ml.wikipedia.org/wiki/Aravindh_Chithambaram
ഒരു ഇന്ത്യൻ ചെസ്സ് ഗ്രാൻഡ്മാസ്റ്ററാണ് അരവിന്ദ് ചിദംബരം  വീരപ്പൻ (ജനനം 11 സെപ്റ്റംബർ 1999 .
2018ലും 2019ലും രണ്ട് തവണ ഇന്ത്യൻ ചെസ്സ് ചാമ്പ്യൻഷിപ്പ് നേടി.
1999-ൽ തിരുനഗറിലാണ്[1][2] അരവിന്ദ് ജനിച്ചത്.
അദ്ദേഹത്തിന് മൂന്ന് വയസ്സുള്ളപ്പോൾ അച്ഛൻ മരിച്ചു, അമ്മ കുടുംബം പോറ്റാൻ ലൈഫ് ഇൻഷുറൻസ് കോർപ്പറേഷൻ ഏജന്റായി ജോലി ചെയ്തു.
ഏഴാം വയസ്സിൽ ചെസ്സ് കളിക്കാൻ പഠിച്ച പിതാമഹനിൽ നിന്ന്, നിരന്തരം വീട് വിട്ട് മറ്റ് ആൺകുട്ടികളോടൊപ്പം ക്രിക്കറ്റ് കളിക്കാനുള്ള അവന്റെ ആഗ്രഹം ശമിപ്പിക്കാനുള്ള ശ്രമത്തിലാണ് അവൻ കളിയിലേക്ക് വന്നത്.
അരവിന്ദ് 12-ആം വയസ്സിൽ ഇന്ത്യൻ U19 ചെസ് ചാമ്പ്യൻഷിപ്പ് നേടി.
2012-ൽ ലോക U14 ചെസ് ചാമ്പ്യൻഷിപ്പിൽ അദ്ദേഹം മത്സരിച്ചു, കെയ്ഡൻ ട്രോഫിന് രണ്ടാം സ്ഥാനത്തെത്തി.
2013-ൽ ചെന്നൈ ഗ്രാൻഡ്മാസ്റ്റർ ഇന്റർനാഷണൽ ഓപ്പണിൽ 2728 എന്ന പെർഫോമൻസ് റേറ്റിങ്ങിന് 9/11 എന്ന സ്‌കോർ നേടിയപ്പോൾ നാല് ഗ്രാൻഡ്‌മാസ്റ്റർമാരെയും രണ്ട് ഇന്റർനാഷണൽ മാസ്റ്റർമാരെയും പരാജയപ്പെടുത്തി അദ്ദേഹം തന്റെ ആദ്യ പ്രധാന ടൂർണമെന്റ് നേടി.
ഈ ഫലം അദ്ദേഹത്തിന് തന്റെ ആദ്യത്തെ ഗ്രാൻഡ്മാസ്റ്റർ മാനദണ്ഡം നേടിക്കൊടുത്തു.
ആ സമയത്ത് അദ്ദേഹം തന്റെ അന്താരാഷ്ട്ര മാസ്റ്റർ മാനദണ്ഡങ്ങളൊന്നും നേടിയിരുന്നില്ല.
2014-ൽ അദ്ദേഹം അന്താരാഷ്ട്ര മാസ്റ്റർ പട്ടവും 2015-ൽ ഗ്രാൻഡ്മാസ്റ്റർ പട്ടവും നേടി.
2018 ഫെബ്രുവരിയിൽ അദ്ദേഹം എയ്‌റോഫ്ലോട്ട് ഓപ്പണിൽ പങ്കെടുത്തു.
തൊണ്ണൂറ്റിരണ്ടിൽ ഇരുപത്താറാമതും ഫിനിഷ് ചെയ്തു.
5/9 (+3–2=4) സ്കോർ ചെയ്തു.
അവലംബം പുറംകണ്ണികൾ Aravindh, Chithambaram VR.
rating card at FIDE Chithambaram V R Aravindh player profile at ChessGames.com
അറക്കപ്പടി
കേരളത്തിലെ എറണാകുളം ജില്ലയിലെ കുന്നത്തുനാട് താലൂക്കിലെ വെങ്ങോല ഗ്രാമപഞ്ചായത്തിൽ സ്ഥിതിചെയ്യുന്ന ഒരു ഗ്രാമമാണ് അറക്കപ്പടി .
പെരുമ്പാവൂരാണ് ഏറ്റവും അടുത്തുള്ള പട്ടണം.
പെരുമ്പാവൂർ നിന്ന് വെങ്ങോല വഴി പട്ടിമറ്റത്തേക്കുളള വഴിയിലാണ് അറക്കപ്പടി സ്ഥിതിചെയ്യുന്നത്.
വെങ്ങോല , ഊരക്കാട് , ചേലംകുളം , ചൂരക്കോട് , തൈക്കാവ് , പെരുമാനി എന്നിവയാണ് ചുറ്റുപാടുമുള്ള മറ്റ് ഗ്രാമങ്ങൾ.
പെരുമ്പാവൂർ - പുത്തൻകുരിശ് റോഡ് ഇതുവഴി കടന്നുപോകുന്നു.
അറക്കപ്പടി - വലിയംകുളം റോഡ്, അറക്കപ്പടി-പെരുമാനി റോഡ് എന്നിവയാണ് ഇതുവഴി കടന്നുപോകുന്ന മറ്റ് പ്രധാന റോഡുകൾ.
ഇവിടെ സ്ഥിതിചെയ്യുന്ന പ്രധാന ഹോസ്പിറ്റലാണ് കെപിഎസ് ഹോസ്പിറ്റൽ.
പ്രധാനമായും പ്ലൈവുഡ് ഉത്പാദന കമ്പനികളും പാറമടകളുമാണ് ഇവിടത്തെ വ്യവസായ സ്ഥാപനങ്ങൾ.
വിദ്യാഭ്യാസ സ്ഥാപനങ്ങൾ ജയ് ഭാരത് കോളേജ് ഓഫ് മാനേജ്മെൻ്റ് ആൻഡ് എഞ്ചിനീയറിംഗ് ടെക്നോളജി ജയ് ഭാരത് ആർട്ട്സ് സയൻസ് കോളേജ് പെരുമ്പാവൂർ ആരാധനാലയങ്ങൾ ഐ.പി.സി ഫിലാഡെൽഫിയ ചർച്ച് ദാറുന്നജത്ത് മസ്ജിദ് പിറക്കാട് ശ്രീ മഹാദേവ ക്ഷേത്രം ജനസംഖ്യ
2011ലെ സെൻസസ് പ്രകാരം അറക്കപ്പാടിയിൽ 4213 വീടുകളുണ്ട്.
ഇവിടത്തെ സാക്ഷരതാ നിരക്ക് 84.1% ആണ്.
ഗൂഗിൾ ഇംഗ്ലീഷ് വിലാസം https://ml.wikipedia.org/wiki/Google
ഇൻറർനെറ്റ് തിരച്ചിൽ , വെബ് അധിഷ്ഠിത സേവനം, വെബ്സൈറ്റ് പരസ്യം എന്നീ രംഗങ്ങളിൽ പ്രവർത്തിക്കുന്ന അമേരിക്കൻ കമ്പനിയാണ് ഗൂഗിൾ (ഇംഗ്ലീഷ് ഉച്ചാരണം - IPA: [ˈguːgəl] ) ലോകത്തിലെ ഏറ്റവും വിശാലമായ ഇന്റർനെറ്റ് തിരച്ചിൽ സംവിധാ‍നമാണ് ഗൂഗിൾ.
അറിവുകൾ ശേഖരിച്ച് സാർവ്വ ദേശീയമായി ലഭ്യമാക്കുക എന്നതാണ് ഗൂഗിളിന്റെ പ്രഖ്യാപിത ലക്ഷ്യം.
വിവിധ തിരച്ചിൽ ഉപകരണങ്ങളിലൂടെ ഇരുപത് കോടിയിൽപ്പരം അന്വേഷണങ്ങളാണ് പ്രതിദിനം ഗൂഗിളിലെത്തുന്നത്.
വെബ് സെർച്ച് എൻ‌ജിൻ മാത്രമായി തുടക്കം കുറിച്ച ഗൂഗിളിൽ ഇപ്പോൾ ചിത്രങ്ങൾ, വാർത്തകൾ , വീഡിയോ, മാപ്പുകൾ , ഓൺലൈൻ വ്യാപാരം, ഓൺലൈൻ സംവാദം എന്നിങ്ങനെ ഇന്റർനെറ്റിന്റെ സമസ്ത മേഖലകളിലും അനുബന്ധ സംവിധാനങ്ങളുണ്ട്.
2005 തുടക്കമായപ്പോഴേക്കും 800 കോടിയോളം വെബ് പേജുകളും നൂറുകോടിയോളം വെബ്ചിത്രങ്ങളും ഗൂഗിൾ തിരച്ചിലുകൾക്കായി ക്രമപ്പെടുത്തിയിരുന്നു
2015 ഓഗസ്റ്റ് 10 -ന്  ഗൂഗിൾ പല കമ്പനികളായി വിഭജിച്ചു.
അങ്ങനെ ആൽഫബെറ്റ് എന്ന് പേരിട്ട പുതിയ കമ്പനിയിലെ ഉപകമ്പനിയായി  ഗൂഗിൾ.
സുന്ദർ പിച്ചൈ ഗൂഗിളിന്റെ പുതിയ സിഇഒ ആയി നിയമിതനായി.
മുൻ സിഇഒ ലാറി പേജ് ആണ് മാതൃസ്ഥാപനമായ ആൽഫബെറ്റ് ഇൻകോർപ്പറേഷന് നേതൃത്വം നൽകിയിരുന്നത്.
ഇപ്പോൾ സുന്ദ്ർ രണ്ടിനും CEO സ്ഥാനം വഹിക്കുന്നു.
അപ്രതീക്ഷിതമായ ഒരു അക്ഷരപ്പിശകിൽനിന്നും പിറവിയെടുത്തതാണ് ഗൂഗിൾ എന്ന പദം.
ഒന്നിനു ശേഷം നൂറു പൂജ്യങ്ങൾ വരുന്ന സംഖ്യയെ സൂചിപ്പിക്കാൻ ഉപയോഗിക്കുന്ന ഗൂഗൾ(googol) എന്ന പദം സെർച്ച് എൻ‌ജിന്റെ പേരാക്കാനായിരുന്നു സ്ഥാപകരുടെ ലക്ഷ്യം.
അമേരിക്കൻ ഗണിത ശാസ്ത്രജ്ഞനായ എഡ്വേഡ് കാസ്നറുടെ അനന്തരവൻ ഒൻപതു വയസുകാരൻ മിൽട്ടൺ സൈറോറ്റയാണ് 1938ൽ ആദ്യമായി ഗൂഗൾ എന്ന പദം ഉപയോഗിച്ചത്.
ഗണിത ശാസ്ത്രജ്ഞരുടെ ഇടയിൽ പ്രചരിച്ചിരുന്ന ഈ പദം തന്നെ തങ്ങളുടെ സെർച്ച് എൻ‌ജിനു പേരായി നൽകാം എന്നായിരുന്നു ഗൂഗിളിന്റെ പിറവിക്കു പിന്നിൽ പ്രവർത്തിച്ചവരുടെ ചിന്ത.
എണ്ണിയാലൊടുങ്ങാത്ത വിവരങ്ങൾ ഈ സെർച്ച് എൻ‌ജിനിൽ ലഭ്യമാകും എന്ന സന്ദേശമായിരുന്നു വിവക്ഷ.
എന്നാൽ അവർ എഴുതിയത് അക്ഷരപ്പിശകോടെയായെന്നു മാത്രം.
അങ്ങനെ ഗൂഗളിനു പകരം ഗൂഗിൾ(google) ആയി മാറി.
ഏതായാലും തങ്ങൾക്കു പറ്റിയ അക്ഷരപ്പിശക് മറ്റാരെയും വഴിതെറ്റിക്കരുത് എന്ന ചിന്ത ഗൂഗിൾ ഉടമകൾക്ക് ഉണ്ടെന്നുള്ളതാണു രസകരമായ വസ്തുത.
ഗൂഗിൾ എന്ന് ടൈപ് ചെയ്യുമ്പോൾ വന്നുപോയേക്കാവുന്ന അക്ഷരപ്പിശകുകളുടെ ഫലങ്ങളെല്ലാം ഡൊമെയ്ൻ പദങ്ങളായി രജിസ്റ്റർ ചെയ്തിട്ടുണ്ട്.
ഉദാഹരണത്തിന് gogle.com, googel.com എന്നിങ്ങനെ തെറ്റായി ടൈപ് ചെയ്താലും ചെന്നെത്തുന്നത് ഗൂഗിളിൽ തന്നെയായിരിക്കും.
ഗൂഗിളിനു സദൃശമായ അക്ഷരത്തെറ്റുകളെല്ലാം ഇപ്രകാരം ശരിയായ ഡൊമെയിൻ നാമത്തിലേക്കു് വഴിതിരിച്ചു വിട്ടിരിക്കുകയാണ്.
സ്റ്റാൻ‌ഫോർഡ് സർവ്വകലാശാലയിലെ പി.എച്ച്.ഡി. വിദ്യാർത്ഥികളായിരുന്ന ലാറി പേജ് , സെർജി ബ്രിൻ എന്നിവരുടെ ഗവേഷണ വിഷയമെന്ന നിലയ്ക്കാണ് ഗൂഗിൾ ബീജാവാപം ചെയ്തത്.
1996 ജനുവരിയിലായിരുന്നു ഇവർ ഗവേഷണത്തിനു തുടക്കമിട്ടത്.
വെബ്‌സൈറ്റുകളുടെ സ്വഭാവത്തിനനുസരിച്ച് തിരയൽ ക്രമീകരിക്കാമോ എന്ന പരീക്ഷണമാണ് ഇവർ തുടക്കമിട്ടത്.
അതുവരെ ഒരാൾ തിരയുന്ന പദം എത്ര തവണ പേജിലുണ്ട് എന്നു നോക്കുക മാത്രമായിരുന്നു വെബ്‌തിരയൽ സംവിധാനങ്ങളുടെ ശൈലി.
പലപ്പോഴും പരസ്പര ബന്ധമില്ലാത്ത ഫലങ്ങൾ ഇത്തരം തിരയലുകൾ തരുമെന്നതിൽ സംശയമില്ല.
തങ്ങളുടെ പുതിയ തിരച്ചിൽ സംവിധാനത്തിന് ബാക്ക് റബ് എന്ന പേരാണ് ലാറിയും സെർജിയും നൽകിയത്.
ബാക്ൿലിങ്കുകളിൽ നിന്നും സെർച്ച് ഫലങ്ങൾ കണ്ടെത്തിയിരുന്നതിനാലാണിത്.
പരീക്ഷണങ്ങൾ ഫലപ്രാപ്തിയിലെത്തിയതോടെ 1997 സെപ്റ്റംബർ 15ന് ഗൂഗിൾ എന്ന ഡൊമെയിൻ നാമം രജിസ്റ്റർ ചെയ്യപ്പെട്ടു.
ഒരുവർഷത്തിനു ശേഷം കാലിഫോർണിയയിൽ ഒരു സുഹൃത്തിന്റെ ഗാരേജിൽ ലാറിയും സെർജിയും തങ്ങളുടെ കമ്പനിയുടെ പ്രവർത്തനമാരംഭിച്ചു.
1999 സെപ്റ്റംബർ 21 വരെ ഗൂഗിൾ സെർച്ച് ബീറ്റാ വെർഷനിലായിരുന്നു പ്രവർത്തിച്ചത്.
ലളിതമായ രുപകൽ‌പനയായിരുന്നു ഗൂഗിൾ സെർച്ച് എൻ‌ജിന്റെ പ്രധാന ആകർഷണം.
ചിത്രങ്ങൾ അധികമൊന്നും നൽകാതെയുള്ള ഈ ലാളിത്യ മുഖം ഗൂഗിൾ പേജുകൾ ലോഡ് ചെയ്യുന്നത് എളുപ്പമാക്കി.
ഇന്റർനെറ്റ് ഉപഭോക്താക്കളുടെ ഇടയിൽ ഗൂഗിൾ പെട്ടെന്നു പ്രശസ്തമായി.
2000-ൽ സെർച്ച് കീ വേർഡിനനുസരിച്ച് ഗൂഗിളിൽ പരസ്യങ്ങൾ നൽകാൻ തുടങ്ങി.
ഗൂഗിളിന്റെ വരുമാനവും ഇതോടെ കുതിച്ചുയർന്നു.
സമകാലീനരായ ഒട്ടേറെ ഡോട്ട്കോം സംരംഭങ്ങൾ പരാജയപ്പെട്ടപ്പോഴും കാർഷെഡിൽ പ്രവർത്തനമാരംഭിച്ച ഗൂഗിൾ വിജയ ഗാഥകൾ രചിച്ചു.